Publication: Magyar Közlöny
Issue: MK-2004-54 (Year: 2004, Number: 54)
Era: 2004-2010
Section: a 62/2004. (IV. 24.) GKM rendelethez
Paragraph Index: 1282

14. A vásárlók közvetlen kiszolgálására szolgáló mérlegek A vásárlók közvetlen kiszolgálására szolgáló, 100 kg-nál nem nagyobb felsõ méréshatárú mérlegekre vonatkozó kiegészítõ követelmények: A mérlegeknek a tömegmérési mûveletekkel kapcsolatos minden lényeges információt ki kell jelezniük. Az árjelzõs mérlegek esetében a vevõ számára világosan jelezni kell a vásárolandó áru árának kiszámításához szükséges adatokat. A kijelzésre kerülõ fizetendõ árnak pontosnak kell lenni. Az árszorzós mérlegeknek a lényeges kijelzéseket elég hosszú ideig kell megjeleníteniük ahhoz, hogy a vevõ ezeket helyesen leolvashassa. Az árszorzós mérlegek az árucikkenkénti tömegmérésen és árszámításon kívül csak akkor végezhetnek más funkciókat, ha az összes mûveletre vonatkozó valamennyi kijelzés világosan, félreérthetetlenül és alkalmas módon elrendezve kerül kinyomtatásra a vevõ számára. A mérlegeket úgy kell kialakítani, hogy sem közvetlenül sem közvetetten ne adjanak olyan kijelzéseket, amelyek nem könnyen vagy nem egyértelmûen érthetõk. A mérlegeknek védeniük kell a vevõket a helytelen mûködésbõl következõ téves eladási mûveletekkel szemben. A segédkijelzõ és a növelt felbontású kijelzés nem megengedett. A kiegészítõ készülékek csak akkor megengedettek, ha nem vezethetnek csalárd használathoz. Azokon a mérlegeken amelyek a vásárlók közvetlen kiszolgálására alkalmas mérlegekhez hasonlóak, de nem 2004/54. szám elégítik ki a fejezetben megfogalmazott követelményeket a kijelzõ közelében „vásárlók közvetlen kiszolgálására nem használható” eltávolíthatatlan feliratot kell elhelyezni.

Source: https://magyarkozlony.hu/hivatalos-lapok/0f54fbaf77656b9c7c19c310be1f164fd23cd60a/dokumentumok/b85b268c1d16a1bffd64a6313fc0d192d68c3e66/letoltes